text: Intercanvi de llibres | INS Miquel Biada
  Aquest curs volem encetar un projecte d'intercanvi de llibres de text entre l'alumnat de la nostra escola.
  La nostra intenció és, exclusivament, la d'oferir un servei a la comunitat educativa del centre.
  Estem convençuts que per adaptar-nos als temps nous que ens ha tocat de viure seran necessàries moltes iniciatives d'aquest tipus, de vegades petites i insignificants com aquesta. Però ja sabeu que molt sovint és a través de metes modestes que es poden assolir objectius importants.
  Us convidem, doncs, a afegir-vos a aquesta iniciativa!
  Hem preparar un espai al nostre moodle, al qual es podrà accedir des de la nostre web, per poder efectiva la compravenda de llibres de text de segona ma a tots els alumnes que vulguin gaudir d'aquest servei.
  Els llibres a vendre han d'aparèixer a les llistes de llibres pel proper curs i a més heu de tenir en compte que:
  s'han de portar revisats de casa, en bon estat, nets i polits,
  s'han de portar només llibres que estiguin vigents en el programa curricular de l'institut, ja sigui a l'ESO, al batxillerat o a un cicle formatiu de grau mitjà o superior, durant el curs 2016-17 (consulteu els llistats de llibres pel proper curs).
  Aquells alumnes interessats en alguna compra:
  han de pagar el preu de compravenda estipulat amb el/la venedor/a en efectiu
  tenen dret a revisar detingudament cada llibre abans de comprar-lo.
  Quin valor econòmic tindran els llibres?
  El preu de venda de qualsevol llibre és lliure i el determina, en principi, la persona que el ven. L'estat del llibre, però, és determinant per fixar el preu de venda. Per tant, cal arribar a un consens entre la persona que ven i la que compra per a acordar el preu final. Parlant la gent s'entén!
  Com a orientació us heu de fixar bé en l'estat general del llibre:
  els llibres que estan en bon estat;es poden vendre a meitat de preu,
  els llibres que estan guixats, bruts o fets malbé;el preu de venda haurà de ser inferior al 50 %.
  A qui vengui llibres:
  Repasseu els llibres, netegeu-los, feu-hi els arranjaments que calguin. Valoreu bé cada llibre i atorgueu el preu de venda que li correspon segons les indicacions que hem donat. En cas contrari, us podem retirar la participació en l'intercanvi de llibres.
  A qui compri llibres:
  Fixeu-vos bé en l'estat del llibre que voleu comprar abans de fer efectiu el pagament;
  fullegeu-lo, reviseu-lo amb cura abans de comprar-lo. Una vegada pagat no hi haurà la
  possibilitat de fer cap devolució ni reclamació sobre els llibres adquirits.
  INSTRUCCIONS D'ÚS DEL MOODLE
  Accedir al moodle amb el vostre nom d'usuari i contrasenya i en el cas dels alumnes nous poden accedir clicant al botó que diu "Inicia sessió com a convidat".
  Escollir el nivell/curs d'intercanvi.
  L'alumnat interessat en vendre llibres
  Haurà d'introduir les següents dades en el nivell d'ESO, curs de Batxillerat i cicle formatiu adient:
  Nom de l'autor o autors (any de l'última edició).
  Nom del llibre. Lloc de l'edició: editorial·
  Dades de referència (telèfon fix o mòbil, adreça d'internet,etc)
  Preu de venda del llibre
  En el moment que el llibre s'hagi venut, la persona que l'ha introduït haurà d'esborrar la referència en el llistat del moodle.